8. ΝΟΜΟΘΕΤ. ΔΙΑΤΑΓΜΑ υπ’ αριθ. 1133 της 5/8 Οκτ. 1949 Περί τροποποιήσεως του Ν.Δ. 435 του 1947 «περί συστάσεως Βασιλικής Εταιρείας προλήψεως του εγκλήματος κλπ.». Άρθρον μόνον.-1.Το Ν.Δ. υπ’ αριθ. 435 «περί συστάσεως Βασιλικής Εταιρείας προλήψεως του εγκλήματος και προστασίας των εν ταις φυλακαίς κρατουμένων και αποφυλακιζομένων», τροποποιείται ως κατωτέρω:  «Άρθρ.1.-1.Συνιστάται «Βασιλική Εταιρεία προλήψεως του εγκλήματος και προστασίας των εν ταις φυλακαίς κρατουμένων και αποφυλακιζομένων», αποτελούσα νομικόν πρόσωπον Δημοσίου δικαίου και εδρεύουσα εν Αθήναις. 2.Η Εταιρεία τελεί υπό την επίτιμον προεδρίαν της Α.Μ. της Βασιλίσσης. Άρθρ.2.-Σκοπός της συνιστωμένης Εταιρείας είναι: Α)Η υποβοήθησις του έργου της σωφρονιστικής υπηρεσίας του Υπουργείου Δικαιοσύνης δια την ηθικήν, υγιεινήν και πνευματικήν βελτίωσιν των εν ταις φυλακαίς κρατουμένων και των ανηλίκων των Αναμορφωτικών Καταστημάτων. Β)Η ενίσχυσις και ο συντονισμός του έργου των βάσει των Α.Ν. 869 του 1937 και 2724 του 1940 λειτουργουσών Εταιρειών Προστασίας Αποφυλακιζομένων και Ανηλίκων, ως και των Εφορειών και Αναμορφωτικών Καταστημάτων. Γ)Η καταστολή της επαιτείας και αλητείας, ιδία δια της ιδρύσεως ασύλων προς περίθαλψιν των ανικάνων προς εργασίαν. Δ)Η μελέτη και υποβολή υπομνημάτων και εκθέσεων προς τα αρμόδια Υπουργεία επί παντός ζητήματος αφορώντος την πρόληψιν και καταστολήν του εγκλήματος. Σελ. 637 Εταιρείες Προστασίας Κρατουμένων - Αποφυλακιζομένων 6.Ι.ε.6-8 Άρθρ.3.-1.Η Βασιλική Εταιρεία διοικείται υπό Κεντρικού Συμβουλίου, αποτελουμένου εξ είκοσι πέντε μελών. Του Συμβουλίου μετέχουν  ωσαύτως ο εκάστοτε Υπουργός της Δικαιοσύνης, όστις είναι και Πρόεδρος της Εταιρείας και ο Γεν. Γραμματεύς του Υπουργείου Δικαιοσύνης, όστις είναι Αντιπρόεδρος της Εταιρείας, αναπληρών τον Υπουργόν απόντα ή κωλυόμενον. 2.Τα μέλη του Κεντρικού Συμβουλίου διορίζονται δια Β.Δ/τος, εκδιδομένου προτάσει του Υπουργού της Δικαιοσύνης, μεταξύ των προσώπων των γνωστών δια την θεωρητικήν και πρακτικήν μόρφωσίν των εις τα σωφρονιστικά και ποινικά ζητήματα ή δια την κοινωφελή αυτών δράσιν. Η θητεία των μελών του Κεντρικού Συμβουλίου είναι τριετής, επιτρεπομένης της αντικαταστάσεως αυτών και προ της λήξεως της τριετίας. Εν τω αυτώ Διατάγματι ορίζονται μεταξύ των μελών είς εισέτι Αντιπρόεδρος, είς Γενικός Γραμματεύς και είς Ταμίας της Εταιρείας. 3.Το Κεντρικόν Συμβούλιον ευρίσκεται εν απαρτία παρόντος του ημίσεως του αριθμού των μελών αυτού, αποφασίζει δε κατά πλειοψηφίαν των παρόντων μελών. 4.Η Α.Μ. η Βασίλισσα δύναται, οσάκις ευδοκεί, να συγκαλή το Κεντρικόν Συμβούλιον προς εξέτασιν ωρισμένων θεμάτων και να προεδρεύη αυτού. Άρθρ.4.-1.Η Βασιλική Εταιρεία περιλαμβάνει τα εξής τμήματα: α)Τμήμα εγκληματολογικών και ποινικών μελετών, β)Τμήμα μερίμνης κρατουμένων και επαγγελματικής απασχολήσεως αυτών, γ)Τμήμα Θρησκευτικής, ηθικής, πνευματικής και σωματικής αγωγής κρατουμένων, δ)Τμήμα δικαστικής αρωγής και προστασίας αποφυλακιζομένων και ε)Τμήμα μερίμνης ανηλίκων. 2.Τα κατά την προηγουμένην παράγραφον Τμήματα συγκροτούνται δι’ αποφάσεως του Υπουργού της Δικαιοσύνης, εκ μελών του Κεντρικού Συμβουλίου και άλλων προσώπων διακρινομένων δια τας ειδικάς αυτών γνώσεις ή την κοινωφελή των δράσιν. 3.Έκαστον Τμήμα διοικείται υπό πενταμελούς Συμβουλίου οριζομένου δι’ αποφάσεως του Υπουργού της Δικαιοσύνης. Μεταξύ των μελών του Συμβουλίου δια της αυτής αποφάσεως ορίζονται είς Προϊστάμενος και είς Γραμματεύς. Άρθρ.5.-Δια τον συντονισμόν του έργου των Τμημάτων και την εκτέλεσιν των αποφάσεων αυτών, συγκροτείται Εκτελεστική Επιτροπή εκ: α)Του Προέδρου, β)των Αντιπροέδρων, γ)των Προϊσταμένων των Τμημάτων, δ)του Γεν. Γραμματέως και ε)του Ταμίου της Εταιρείας. Σελ. 638 Άρθρ.6.-Η περιουσία της Βασιλικής Εταιρείας προλήψεως του εγκλήματος και προστασίας των εν ταις φυλακαίς κρατουμένων και αποφυλακιζομένων αποτελείται εκ της ετησίας επιχορηγήσεως του Κράτους, εκ δωρεών, κληροδοτημάτων και συνεισφορών. Άρθρ.7.-Δια Βασ.Δ/τος προτάσει του Υπουργού της Δικαιοσύνης, θέλει ορισθή παν ό,τι αφορά εις την κατά τα λοιπά οργάνωσιν του Κεντρικού Συμβουλίου, των Τμημάτων, της Εκτελεστικής Επιτροπής και την εν γένει λειτουργίαν της Βασιλικής Εταιρείας». 2.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 